# **Action card for kortvarigt kontrolleret strømafbrud (Brownout)**

### Gælder for specialområdet i Viborg Kommune

Dette action card gælder for: (Skriv institutionens navn)

**Ansvarlig**

Lederen er ansvarlig for at sikre nedenstående procedure

**Vigtig info**

* Det er altid muligt at ringe 1-1-2
* Print denne seddel og hæng den op, så den er tilgængeligt for personale
* Efter uge 9 er det muligt at arbejde på sin pc og tilgå data og programmer, såfremt der er strøm på pc’en

**Kommunikation**

* Der vil formentligt ikke komme en varsling forud for en brownout, og det vil derfor ikke være muligt at varsle forældre på forhånd.
* Såfremt risikoen for en brownout stiger, vil Viborg Kommune komme med en central udmelding.
* **Tilmeld SMS-service** med varsel om brownout: Du kan tilmelde dig sms-service til forsyningsområde N1, som dækker vores område i Midtjylland her: <https://n1.dk/drift/sms-service>. Så får du besked om planlagte strømafbrydelser på elnettet.

**Før brownout**

1. **Brandalarmer**: Tjek at brandalarmerne virker. Såfremt at alarmen kører på strøm, skal du sikre at der er backup, fx et nødbatteri.
2. **Automatiske døre:** Undersøg om jeres automatiske døre låser/låser op ved et strømafbrud, og om de manuelt kan låses/ låses op.
3. **Vandforsyningen:** Vandforsyningen vil i nogle områder af Viborg Kommune blive påvirket af en strømafbrydelse. Derfor kan I på forhånd tilgå [Webkort - Viborg Kommune](https://kort.viborg.dk/spatialmap?mapheight=922&mapwidth=1925&label=&ignorefavorite=true&profile=viborg_ekstern&selectorgroups=natur+vandforsyning&layers=theme-dtk_skaermkort_daempet_daf+theme-vandforsyningsomraader_ekstern+theme-vk_miljoe_vv_forsyningssikkerhed+theme-dagi_kommune_0791&opacities=1+1+1+1&mapext=468659.34012268425+6230150.067350396+577454.0427413984+6282110.870632355&maprotation=), og se hvordan forsyningssikkerheden er i jeres område[[1]](#footnote-1).
4. **Overblik over konsekvenser:** I tæt dialog med teknisk service medarbejderen skal der skabes et overblik over, hvilke konsekvenser et strømafbrud vil have. Tag udgangspunkt i listen side 2.
5. **Øvelse**: Gennemfør eventuelt en øvelse, hvor I kortvarigt slukker strømmen i ydertimerne og noter jeres erfaringer.
6. **Elektronisk medicinkort**: På grund af manglende internetforbindelse, vil der ikke være adgang til elektronisk medicinkort. Sørg for at I har et manuelt overblik over livskritisk medicin.
7. **Livsvigtige hjælpemidler:** Undersøg om I har børn, som er afhængige af livsreddende hjælpemidler, der bruger strøm. Fx iltapparat eller sug. Tjek for nødbatterier eller generatorer.

**Ved varsling og brownout**

* Når Viborg Kommune modtager en varsling om, at der er risiko for en brownout inden for de næste 24 timer, så vil ledere i BU blive orienteret om dette.
* Herefter gennemgår lederen actioncardet for en brownout.
* I bygninger med en elevator, sættes der skilte op om, at elevatorer ikke må benyttes i varslingsdøgnet, medmindre der er børn, som er afhængige af dem. I så fald må de kun bruge elevatoren sammen med en voksen.

**Under brownout**

Når brownouten indtræffer skal lederen hurtigst muligt sende en SMS til Lene Thomsen på 87871001 med institutionens navn, navn på lederen og en kort statusbeskrivelse af situationen det pågældende sted.

Under en brownout skal du være særlig opmærksom på følgende:

|  |  |
| --- | --- |
| Konsekvens | Handling |
| Alle automatiske døre låses op*Eller*Alle automatiske døre låses Jf. punkt 2: noter om døre låses/låses op | Indenfor åbningstid: Intet Udenfor åbningstid: Ledelsen har ansvaret for at få en dørvagt ud til enten at låse dørene igen eller gå vagt på skolen indtil strømmen vender tilbage. Sikre at ingen personer er låst inde. Lås dørene op manuelt. |
| ABA-boks (brandalarm) | Ved strømafbrud vil ABA-boksen:1. Give en fejlmelding, hvor anlægget vil give lyd fra, sig men ikke som alarm.
2. Følg den normale procedure for fejlmeldinger ved at ringe som det er angivet på alarmboksen
3. Når strømmen går, slår backup'en automatisk til (ofte strøm til 72 timer) og vil derfor stadig virke i tilfælde af brand
4. Når backup’en udløber kommer der endnu en alarm, og herfra skal personalet gå brandrunder
 |
| Internetforbindelse I uge 9 2023 installeres der en nødgenerator på Rådhuset, Viborg Kommune  | Før uge 9 2023:* Med en strømafbrydelse vil alle it-brugere i Viborg Kommune miste adgang til alle deres it-systemer. Dette skyldes, at alt datatrafik dirigeres ind til rådhuset til inspektion via firewalls og andet sikkerhedsudstyr, hvorfor rådhuset er et knudepunktet for alt it i Viborg Kommune.

Efter uge 9 2023:* Alt i datacentreret vil fungere ved en brownout, og alle kan tilgå deres it-systemer. Dog med den begrænsning, at hvis man ikke har installeret en nødgenerator lokalt, vil det ikke være muligt at gå på WIFI, printere m.m.. Her vil man i stedet kunne benytte mobilt bredbånd til at skabe forbindelse ind til it-systemerne i rådhuset.
 |
| Vandforsyning og spildevand | **Vandforsyningen** (Noter her, hvorvidt jeres forsyningssikkerhed er påvirket af en strømafbrydelse, jf. ovenstående pkt. 3) **Spildevand**: Under et strømnedbrud kan man fortsat komme af med spildevand, fx kan man skylle ud i toiletter, håndvaske mv., men vandet bliver ikke fyld op igen. |
| Elektronisk medicinkort  | Noter jeres opmærksomhedspunkter her, jf. pkt. 6 |
| Livsvigtige hjælpemidler | Noter jeres opmærksomhedspunkter her, jf. pkt. 7 |

**Efter brownout**

Når strømmen vender tilbage bør I som *minimum* tjekke følgende strømapprater:

* Køleskabe og fryser
* Døre er låst/ låst op
* Brandalarm
* Kontroller at gasfyr, varmepumpe, andre varmeforsyninger etc. starter op
* (fjern/tilføj selv flere punkter)

**Liste overstrømafbrydelsens konsekvenser i det enkelte hus (Opdater selv listen neden for)**

Udarbejd jeres egen liste med konsekvenser af strømafbrud. I kan tage udgangspunkt i nedenstående eksempler og tilføje/slette punkter

Hvilke konsekvenser har et kortvarigt, kontrolleret strømafbrud for (skriv institutionens navn)?

* Alt lys slukker
* Alle automatisk døre låser/låser op
* Hvis døre låses automatisk, tjek da, at I har mulighed for at lås dørene op manuelt/tilgå lokalet på anden vis
* Alle automatiske branddøre lukker (ABDL)
* Gasfyret slukker
* Fryserne slukker
* Pumper til varmen stopper (ingen varme tilgår bygningerne)
* Pumper til varmt brugsvand stopper (ingen varmt vand i bruserne eller vandhanerne)
* Ventilationen stopper
* Ingen wi-fi, internet og kopimaskiner
* Det er ikke muligt at komme ind i garagen uden nøgle
* Koldt vand i hanerne og toilet skyl vil/vil ikke blive berørt
* Trappeelevatoren kan ikke køre
* Kameraerne slukker
* Grundvands pumper stopper
* Alarmanlægget slukker (hvor lang til holder back-up’en?)
* ABA-anlæg starter med at hyle, og giver midtjysk brand og redning besked
* Komme/gå skærme slukker
1. Du kan også tilgå kortet via <https://viborg.dk/om-kommunen/viborg-kommune-paa-kort/> 🡪 Vælg ”Viborgerkortet” 🡪 Vælg ”Natur og Miljø”, herefter find ”Vandforsyning og kryds af i ”Vandværks forsyningssikkerhed” og ”Vandforsyningsområder” [↑](#footnote-ref-1)